Trane loop by sy wange af soos hy toekyk hoe ander familielede vir oulaas na Ashwin se gesiggie kyk voordat hulle by die huis uitstap.
Al die ouers en kinders het hul hande in die lug gesteek om aan te dui dat hulle ook eendag vir Ashwin in die hemel sal wil sien.
Grootboom het ook vir die kinders gebid en gevra dat hulle beskerm sal word teen geweld. Die hele jaart was vol gemeenskaps­lede wat wou tot siens sê.
Connelley het reeds in die Baaise landdroshof verskyn op aanklag van moord en sal weer Donderdag in die hof wees vir ’n formele borgtogaansoek.